paragraph_text: Marondera (do 1982. Marandellas) grad je u zimbabveanskoj pokrajini Mashonaland East. Nalazi se 70 km istočno od Hararea, na preko 1600 mnm. Osnovana 1890. godine kao Marandella's Kraal, Marondera je bila jedno od prvih središta bijelog stanovništva u nekadašnjoj Južnoj Rodeziji. Do 2000. i Mugabeove "redistribucije" poljoprivrednog zemljišta bila je među najznačajnijim proizvođačima drva, duhana, kukuruza, govedine te mlijeka i mliječnih proizvoda.